tartuNLP/wikipedia-smugri-20251201 huggingface dataset:
Жилин, Сергей Алексеевич

Сергей Алексеевич Жилин — ӟуч поэт, журналист. Удмурт Республикаысь Писательёслэн огазеяськонзылэн муртэз.
Вордскиз 1960-тӥ арын 2-тӥ декабре Ижын. Школаез йылпумъяса, ужаз заводын фрезеровщик луыса. Армие ветлыса, дышетскыны пыриз Удмурт кун университетысь филологияя факультетэ. 1986-тӥ арын ужаны кутскиз Красногорск ёросысь Кулюшевской шор ёзо школаын, бӧрысь ужаны кутскылӥз Удмурт кун университетын. Соку ик кусып возьыны но гожъяськыны ӧдъяз «Комсомолец Удмуртии» газетэ, «Странник» издательстволэн валтӥсь редакторезлэн воштӥсез вал.
1994-тӥ арысен улонзэ герӟаз журналистикаен. Гожъямъёссэ печатлазы «Неделя Удмуртии», «Городской стиль», «Панорама», «Перекресток» газетъёс, «Мой город», «Мастер-дом», «Ижевск» но мукет журналъёс. Автор тросгес гожъя историлы сӥзем очеркъёс но эссеос. Бадӟым саклык висъя Ижлэн но Удмуртилэн историзылы. Ужъёсыз пусъемын пӧртэм премиосын.
Студент вакытаз ик Жилин кылбуръёс гожъяны ӧдъяз. Отысь кылдӥзы кырӟанъёсыз. Автор кырӟанъя фестивальёсын лауреат ним басьяз. Сергей Жилинлэсь кырӟанъёссэ быдэсто мукет кырӟасьёс но.
2001-тӥ арын Сергей Жилин печатлаз нырысетӥ «Перед ледоставом» сборниксэ. 2002-тӥ арын потӥз «Собор на снегу», 2005-тӥ арын — «Прощёное воскресенье». Сергей Жилинлэн кылбуръёсаз ӝутэмын улон но кулон, яратон но люкиськон, город но сюрес темаос. Али ужа литературая «Луч» журналын.
Дэри

Дэри (напра) — вулэсь небыт луэм, бордад лякиськись музъем, сюй но та выллем тырметъёс. Со сяна, дэри шуыса нимало мукет тырметъёсты но, соослэн чылкыт, умой луымтэзэс возьматыса. Вань на "эмъян дэри" (ӟуч сямен «лечебные грязи»).
Ильминский, Николай Иванович

Николай Иванович Ильминский – Востокын улӥсь калыкъёслэсь историзэс, културазэс, сям-йылолъёссэс эскерись. Улӥз 1822-тӥ -1891-тӥ аръёсы.
Вордскиз священниклэн семьяяз. 1846-тӥ арын йылпумъяз Казаньысь духовной семинариез. Собере татчы ик ужаны кылиз. Эскериз бигер кылэ берыктэм Выль Заветэз. 1850-тӥ арын Ильминскиез келязы Санкт-Петербурге черк книгаосты бигер кылэ берыктонэз эскерон вылысь.
Азьланяз Ильминский улэ но ужа Дамаск, Константинополь, Каир гордъёсын, дышетэ араб, перс, турча кылъёсты. 19-тӥ даурлэн кыкетӥ ӝыныяз Ильминский Волга но Урал котырын улӥсь калыкъёслы - удмуртъёслы, бигеръёслы, поръёслы дышетон учреждениос усьтыны юрттӥз . Со сяна, саклык висъяз калыкъёслэн анай кылынызы инмарлы оскон книгаос, пособиос поттыны.
1863-тӥ арын усьтӥз Казыньын христианствое пырем бигеръёслы школа.
1872-тӥ арын Ильминскиез юнмато Казаньысь инородческой духовной семинарилы кивалтӥсе. Татын со тодон-валан сётыны кутске ӧжыт лыдъем выжыысь калыкъёслы.
Ильминскийлэн ӵектэмезъя удмурт нылпиослы усьтӥськизы 7 школаос. Соос пӧлын Карлыганысь удмурт школа но. Ильминскийлэн дышетонъя системаез вылын тодон-валан люказ нырысетӥ удмурт но пор интеллигенция. Азьланяз соос пӧлысь потӥзы нырысетӥ удмурт дышетӥсьёс.
Н. И. Ильминский улонысь кошкем бере солэн дышетон амалъёсыз - "христиан оскон пыр тодон-валан люкан" - пачказы критика улэ. 1911-тӥ-1913-тӥ аръёсы соосты дышетон системаысь куштӥзы. Туннэ тросэз тодосчиос Ильминскийлэсь амалъёссэ дунъяло.
Иднакар (гуӵин)

Иднакар — уйпал удмуртъёслэн городищезы. Пуктэмын 9-тӥ-13-тӥ дауръёсы. Чупчи шур дурысь тужгес бадӟымез историяя памятник. Идна — вашкала удмурт батырлэн нимыз.
Инднакар пуксемын Глаз ёросысь одӥг нимъем гурт вӧзын, Солдырь гурезь йылын. Быдӟым ож бере Иднакар городищелэн огпал сэрегаз интыяськиз та палан улӥсьёслэн шайвылзы. Соосын вожвылъяськон кема аръёс ӵоже кыстӥськиз.
Иднакарез эскерон кутскиз 19-тӥ даурлэн пумаз. 1926-тӥ-1929-тӥ аръёсы татын тыршиз С. Г. Матвеев, 1961-тӥ арын — Г. Т. Кондратьева. Городищеез рос-прос эскеронэз радъяз 1974-тӥ арын М. Г. Иванова. 1995-тӥ арлы эскеремын вал ни татысь 8 сюрс квадрат метр музъем.
Иднакарез котыртэ кӧня ке утиськон котыртэт (вал). Ваньмыз соос 3 лыдъясько. 100—150 сантиметр мурдалае утиськемын узыр материалъёс. Кылсярысь, кортлэсь дурем, лылэсь вӧлэм, азвесь но туй чебреръяськон арбериос. Соос пӧлысь синйылтыны луэ Востокысь, Булгариысь, Вашкала Русьысь, Скандинавиысь ваем вузъёссты. Соя вераны луэ, Инда батыр мукет удмурт князьёс пӧлын вылӥ интыын вал. Иднакар ас вакытаз вал уйпал удмуртъёслэн военной, культураез, экономикаез азинтонъя центрзы.
Городищеын туннэ но мыно эскерон ужъёс. Прикамьеысь такем бадӟым памятникез шедьтыса но узыр материалъёс люкаса, удмурт культуралы но историлы выль шокчон но утчаськон сюрес сётӥз Маргарита Григорьевна Иванова. Со уно докладъёсын потаз калык куспо конгрессъёсы: Сыктывкар (1985), Дебрецен (1990), Оулу (1993), Ювяскюле (1995). Татын солэн ужъёсыз туж зол тунсыкъяськытӥзы но паймытӥзы трос тодосчиосты. Со сяна, 1989-тӥ арын нырысьсэ радъямын вал Иднакарын бусыын ик семинар. Со сяна, тодосчи радъяз шор дауръёсысь археологиысь ужпумъёсты эскеронлы сӥзем симпозиумъёсты. Та темалы сӥзьыса, Маргарита Григорьевна дасяз 70-лэсь уно статьяос. Солэн ӵектэмезъя Иднакар музей туннэ басьтӥз инбам улысь музей статус.
Озьы ик учкы.
Коробейников А. В. Новый Иднакар: очерк историко-культурной реконструкции городища.- 246 с. Полностью доступна для скачивания в формате PDF.
Монография описывает методики доказательной исторической реконструкции средневекового городища для его музеефикации: расчётов численности населения, реконструкции военного использования, параметров фортификаций и пр. Сопровождается формулами и схемами.
http://books.google.ru/books?printsec=frontcover&amp;id=Zna5Z6zl8m0C
Греховодов, Николай Максимович

Николай Максимович Греховодов — крезьгурчи, дирижёр, фольклорез люкась. Вордскиз 1903-тӥ арын Усть-Каменогорск городын. Николай Греховодов — удмурт профессиональной крезьгурез кылдытӥсьёс пӧлын нырысетӥез луэ.
Йылпумъяз Ленинградысь Н. А. Римский-Корсаков нимо консерваториез. 1936-тӥ-1938-тӥ аръёсы СССР-ысь ужаз Наукая Академилэн Этнографияя институтаз, ужа фольклор кырӟанъёс бордын. Вуылэ фольклор экспедициосын Мордовие но Комие.
1938-тӥ-40-тӥ аръёсы луэ УдНИИ-ысь наукая ужась. Собере Удмуртиысь районъёсы экспедициосы пота. Люка калык кырӟанъёс но гуръёс — ваньмыз ог 200 пала луо.
1944-тӥ-63-тӥ аръёсы ужаны кутске Удмурт театрын. Татын со крезьгуръя кивалтӥсь но дирижёр луэ, удмурт спектакльёслы крезьгур гожъя.
1945-тӥ арын пусъемын УАССР-ысь искусство удысысь дано ужась нимын.
Театрын ужакуз, кылдытӥз нырысетӥ удмурт крезьгуро «Камит Усманов» драма, «Сюан» крезьгуро комедия. Аслаз произведениосаз Николай Греховодов пыртэ удмурт кырӟанъёсты но крезьгуръёсты. Аслэсьтыз удмурт фольклор пумысен малпанъёссэ гожтӥз «Музыкальная культура Удмуртии» сборнике. Со вакытэ ик тодон-валан сётӥз Ижысь крезьгуръя училищеын но крезьгуръя школаын.
Со сяна, дасяз удмурт кырӟанъёсты хорен быдэстонлы тупась гуръёс, симфонической оркестр понна гожтӥз «Сюан» сюита.
Улонысь кошкиз 1971-тӥ арын.
Кенеш (журнал)

«Кенеш» — республикаысьтымы литературалы сӥзем журнал. Солэн бамъёсаз асьсэлэсь ужъёссэс печатлало шаерысьтымы тодмо писательёс но поэтъёс, озьы ик егит авторъёс.
Журналлэн историез кутске 1926-тӥ арын. Соку республикаямы кылдӥз удмурт писательёслэн нырысетӥ огазеяськонзы ВУАРП. Солы кутскон сётӥз тодмо учёной, этнограф но поэт Кузебай Герд.
1931-тӥ-34-тӥ аръёсы журнал нимзэ воштӥз но луиз «Кылбурет удсын», берлогес «Пролетар кылбурет удысын».
Удмуртиын писательёслэн союззы кылдэмен валче, журнал 1935-тӥ арын «Молот» луиз. Таӵе нимын со потӥз кема аръёс ӵоже, нырысетӥ нимзэ берыктӥз 1990-тӥ арын. Быдӟым ож вакытэ журнал ӧз печатласькы, выльысь потыны кутскиз 1954-тӥ арын.
Журналлэн редакторъёсыз пӧртэм аръёсы вал М. А. Коновалов, М. П. Петров, Т. А. Архипов, С. А. Самсонов, А. Г. Шкляев но мукетъёсыз. 1994-тӥ арысен журнал оскемын П. В. Куликовлы.
Кылдэмгес вакытаз «Кенеш» удмурт гожъясьёслы эскерон инты выллем луиз. 1920-тӥ аръёсын одӥг номерын авторъёс кыӵе ке ужпумъя асьсэлэсь пӧртэм малпанъёссэс вераны быгатылӥзы. Бӧрысь журнал пыр ортчылӥзы удмурт литератураын классика луэм произведениос.
Берло дыре «Кенешын» ӟеч сям луиз арлы быдэ огзэ номерзэс быдэсак сӥзьыны одӥг темалы. Озьы бӧрсьысь аръёс ӵоже потӥзы удмурт кырӟанъёслы, серемес веранъёслы, сценкаослы, сиён-юонлы сӥзем журналъёс.
Туннэ журналын ужало туж тодмо но дано адямиос: Удмурт Республикаысь культура удысысь дано ужась, прозаик Олег Четкарёв, Ашальчи Оки нимо премилэн лауреатэз, кылбурчи Галина Романова, прозаик но кылбурчи Лидия Нянькина, тодмо писатель Генрих Перевощиков, Пётр Сергеев, Ольга Бородина но мукетъёсыз.
Журнал потэ толэзьлы быдэ. Тиражез возиське 1 сюрс 500 экземпляр котыр.
ГТРК «Удмуртия» (радио)

ГТРК «Удмуртия» радио — Удмуртиысь тужгес кема ужась радиостанция. 1932-тӥ арын 5-тӥ ноябре ужаны кутскиз выль радиостанция. Диктор Василий Бутаев быдэс шаерлы кылымон ивортӥз удмурт кылын: "Кылзэлэ, кылзэлэ! Вераське Ижкар! Туннэ нуналысен ужаны кутске Удмурт радио!" Соку ик эфирын чузъяськиз удмурт кылын передача. Со луиз Удмурт радиолэн вордскем нуналыз. Нырысь студилы инты висъяськиз ӝутӥськись Связья юртын. Радио ужаны кутскем бере гуртъёсы вуыны кутскизы радиоточкаос. Быдӟым ож кутскон азьын шаерамы вал ини 28 сюрс радиоточка. Война аръёсы радиопередачаос «кошкылӥзы» телефон езъёс пыр. Нуналаз куинь пол гуртъёсын ужаны ӧдъяллязы радоточкаос - соос пыр сётъязы Совинформбюролэсь сводкаоссэ. Ож йылпумъяськем бере радио уката паськыт вӧлмыны кутскиз. 
1958-тӥ арын нырысьсэ чузъяськиз "Между Волгой и Уралом" радиожурнал. Со вералляз артэ интыяськем 6 улосъёсысь иворъёсты.
1960-тӥ арын Ижын кутскизы лэсьтыны Радиолэсь юртсэ. Сое 5 ар куспын ӝутӥзы. Татын нимысьтыз проектъя лэсьтэмын студиос, вань куараез ӟеч гожтыны условиос - крезьгур гожтонъя залэ огвакытэ бадӟым коллектив тэрыны быгатылӥз. Со аръёсы люкаса кельтэмын удмурт кырӟанъёсын узыр архив. Жаляса верано луэ, берло 5 ар ӵоже та юрт буш сылэ. Али Удмурт радио но телевидение интыяськемын город пумысь телестудиын. 
Озьы ке но ас вакытаз Удмурт радиоез кылзӥз быдэс республика. 1968-тӥ арын Балезино посёлокын пуктизы радио вӧлмытонъя передатчик. Соку Удмуртиысь 85 процентэз улӥсьёс УКВ частотаын кылзыны быгатӥзы Удмурт радиоез.
Туннэ радио удысын тырше 50-лэсь ятыр мурт. Нуналлы быдэ 4, 5 час ӵоже эфир кыстӥське. Передачаос мыно удмурт но ӟуч кылын. Озьы ке но анай кылын передачаослы висъям дыр арысь аре ичигес луэ. Тодэ вайыны гинэ кыле на иворъёсын «Визыл» программаез, нылпиослы чаклам «Чагыр, чагыр, дыдыке» передачаез. Нош макем узыр пуштросоесь вал радиоочеркъёс. Туннэ соосты кылыны луэ архивысь гинэ. Радиолэн удмурт ёзаз ужазы но кылзӥсьёслэн сюлэмъёсазы кылизы Пимен Касаткин, Милитина Гаврилова, Галина Баженова, Иван Аркашев, Виктор Ивашкин. 
1995-тӥ арын ГТРК радио борды кылдӥз крезьгурез вӧлмытӥсь нырысетӥ удмурт «Ингур» радио. Татын трос чузъяськизы кырӟанъёс, егитъёслы сӥзем передачаос, нимысьтыз дыр висъямын вал радиоконцертъёслы. Туннэ таиз ӟеч уж сярысь но тодэ вайыны гинэ кыле на.
ГТРК «Удмуртия» (телевидение)

Ижысь телестудилэн нырысетӥ передачаез эфире потӥз 4-тӥ ноябре 1956-тӥ арын. Соку ик кутскиз Ижысь телестудилы юрт ӝутон. 1957-тӥ арын июне татын телевидение рос-прос ужаны ӧдъяз. Соку арняяз куинь пол учкисьёс доры вуылӥзы передачаос. Арня ӵоже - 289 час. 1958-тӥ арын вещание будӥз 690 часозь. 1962-тӥ арын Ижын ужан амалъёссэс выльдӥзы, Москваысь телевиденилэсь передачаоссэ учкыны быгатӥзы ни.
1980-тӥ арын Ижын усьтэмын выль телецентр. Соку передачаос потыны кутскизы чибориё суредэн. 
1990-ти аръёсы паськыт азинскиз телевиденилэн анай кылын программаосыз. Соку эфире потыны кутскиз но учкисьлы туж яраз иворъёсын «Шаер» программа. Сое кылдытӥсьёс пӧлысь огез - журналист Евгений Михайлов.
1992-тӥ арын потаны кутскизы фин-угор дуннелы сӥзем «Финно-угорский мир» передачаос. Табере фин-угор улосъёсысь телеканалъёс ортчытъяло асьсэлэсь огъя фестивальёссэс. 
Огвакытэ ГТРК-Удмуртия кык каналын ужаз. Соку вещанилы сётэм дырыз но тырмыт вал. Кылдӥзы тросгес удмурт передачаос. «Кылсярысь», «Такъян», «Мылысь-кыдысь», «Рос-прос».
Туннэ телевидениысь анай кылын передачаос понна кыл кутэ Владимир Алашеев, нуналаз куинь пол луэ удмурт иворъёсын программа. Жаляса верано луэ, ваньмыз соос эфире пото ӵукна но нуназе бере, ӝытлы чаклам передачаос ӧвӧл. 
Туннэ удмурт передачаос но иворъёс кылдытон бордын ужало Валерий Сидоров, Анна Федотова, Татьяна Денисова, Татьяна Степанова.
Ӟуч учкисьёслы туннэ мынэ «Доброе утро» ӵукна передача, иворъёсын «Вести-Удмуртия» программа. Али калык мыло-кыдо учке 
«Календарь садовода», «ЛАДА-новости» передачаосты.
Вордскем кыл (журнал)

«Вордскем кыл» журнал — дышетӥсьёслы чаклам наукая но методикая издание. Журналлэн учредителез — Удмурт Республикаысь Дышетонъя но наукая министерство.
1990-тӥ арын журналлэн нырысетӥ номерез потӥз, сое чаклазы «Кенеш» журналлы ватсэт шуыса. Солэн редакторез вал писатель А. Н. Уваров. 1993-тӥ арозь со кивалтӥз на РСФСР-ысь Калыкез дышетонъя министерстволэн национальной школаосъя научно-исследовательской институтэзлэн удмурт филиалэныз.
1991-тӥ арын 3-тӥ июньысен журнал нимаз издание луэ. Солы валтӥсь редакторе юнмато И. М. Байметовез. 1998-тӥ арозь журнал потэ кык толэзьлы огпол. Собере «Вордскем кыл» потыны кутске толэзьлы быдэ. Берло дыре журнал араз 10 номер потэ.
Туннэ журналлэн бамъёсаз печатласько ӟуч но удмурт кылын материалъёс. Соос басьто паськыт темаосты: национальной школаосты азинтон, нылпи садын удмурт кылэз дышетон, школаосын удмурт кылэз но литератураез дышетон выль амалъёс. Асьсэлэн ужан амалъёсынызы журналын тодмато дышетӥсьёс, нылпи садъёсын ужасьёс. Берло дыре «Дышетон» нацпроект пыӵамен валче, дышетӥсьёс нюръяськыны ӧдъязы 100 сюрс манет премия утон понна. Татын но соослы юрттэ «Вордскем кыл». Дышетӥсьёслэн журналын потэм материалъёссы вормыны вамыш луо.
Ватка

Ватка (ӟуч сямен "Вя́тка", улыг пал пор сямен "Виче", выр пал пор сямен "Вичӹ", бигер сямен "Нократ") — шур Россиын: бызе Удмуртилэн, Киров улослэн но Татарилэн музъем вылтӥзы. Усе Кам шуре.
Кузьдалаез — 1314 км.
Хошимин

Хошимин ("Thanh pho Ho Chi Minh") — Вьетнамлэн шоркарез, шаерлэн экономикая, политикая, ужбергатонъя но культурая центр., улӥсьёслэн лыдзы – 7 198 416 адями (2009), музъемезлэн быдӟалаез – 20095 км².
Донгхой

Донгхой ("Thanh pho Dong Hoi"), Вьетнамысь кар, улӥсьёслэн лыдзы – 103 988 адями (2009), музъемезлэн быдӟалаез – 154.55 км².
Донгхой (аэропорт)

Донгхой (аэропорт) ("Sân bay Đồng Hới"), Вьетнамысь аэропорт, Донгхой карлэсь 6 иськемын, музъемезлэн быдӟалаез – 1.76 км². Лобӟон-пуксён полосаез 2400 м кузьда, 45 м пасьта.
Таншоннят (аэропорт)

Таншоннят (аэропорт) ("Sân bay quốc tế Tân Sơn Nhât"), Вьетнамысь аэропорт, Хошимин карлэсь 5 иськемын, музъемезлэн быдӟалаез – 8.50 км². Лобӟон-пуксён полосаосыз кык: 3048 м но 3800 м, кыкназы 45 м пасьта.
Льӧмпу

Льӧмпу (латин кылын "Prunus padus", ӟуч кылын "Черёмуха обыкновенная") - Rosaceae семьяысь Слива родысь ("Prunus") Черёмуха подвидысь ("Padus") будос. Тусызъя пу (ӝужыт ӧвӧл), куддыръя куак тусо но луылэ. Быдэс Россиетӥ, Тӧдьы зарезёзь ик вӧлмемын, со сяна, Шунды пуксён пал Европаын, Азиын но будэ. Ӵемгес уже кутӥське чеберъян будос луыса.
Льӧмпу - удмурт кылбурчиослэн яратоно будосъёс пӧлысьтызы огез. Солы сӥзьыса туж уно кырӟанъёс гожтэмын но.
Эгра (воршуд)

Эгра — удмуртъёслэн воршуд нимъёс пӧлысьтызы огез.
Кияр

 
Кияр яке огреч (латин кылын "Cucumis sativus", ӟуч кылын "Огурец обыкновенный" яке "Огурец посевной"), Тыквеннойёслэн семействоысьтызы (Cucurbitaceae), Кияр родысь ("Cucumis") одӥг аръем турын тусо будос. Асьме шаерын паськыт вӧлмемын, сад-бакча культураос пӧлысь огез тужгес кулэез луэ.
Кияр асьме доры Индиысь вуэмын. Уйпал Европаын сое IX даурын будэтыны кутскизы. Нош Америкае испанецъёс вуттӥллям.
Колӝотурын

Колӝотурын (латин кылын "Achillea" ), сложноцветной семействоысь турын но ӝыные куак выллем будос.
Атасгурӟон

Атасгурӟон (латин кылын "Crataegus"), льӧль сяськаё куакъёс но писпуос пӧлысь будос. Емышез ческыт. Сюлэм висьыку юрттэ. Евразиын но Америкаын ог 200 пӧртэм луо.
Бадь

Бадь яке Бадьпу (), ивовой семьяысь писпуос но куакъёс. 400-лэсь ятыр видъёс.
Удмуртиысь видъёс.
Удмурт шаерын - 19. Тужгес вӧлмемын: Тӧдьы бадь ӝуждалаез 30 м, будэ шур ярдуръёсьн, тросгес лымшор пал ёросёсын.
Мукет видъёс.
→ Бадь видъёс
Бадьян

 
Бадьян (латин кылын "Valeriana"), валерьяновой семьяысь одӥг но трос ар будӥcь, 200 пӧртэм луись будос.
Угыёпу

 
Угыёпу (латин кылын "Euonymus"), бересклет семьяысь усьылӥсь куаро куак.
Беризь

Беризь (), липовой семьяе пырись писпу, ог 50 пӧртэм, будэ Уйшор полушариынгес.
Удмурт шаерын - 1 тусоез – Векчи куаро беризь ("Tilia cordata")
Вӧёпу

Вӧёпу (латин кылын "Hippophae"), лоховой семействоысь будос, тодмо 3 пӧртэмез. Будэто крушиновиднойзэ.
Буртчинтурын

 
Буртчинтурын (латин кылын "Deschampsia"), злаковой семействоысь трос аръем будос, ог 50 пӧртэм луэ.
Колыс

Колыс (латин кылын "Aegopodium"), зонтичной семействое пырись трос аръем турын будос.
Кионльӧм

 
Кионльӧм яке сьӧдльӧм (латин кылын "Frangula"), крушиновой семьяе пырись куак, ог 50 пӧртэм луэ.
Чабак

 
Чабак яке гордсин (латин кылын "Rutilus rutilus")
Куарчабак

 
Куарчабак (латин кылын "Leucaspius delineatus")
Вувылчабак

 
Вувылчабак яке тӥркыш (латин кылын "Alburnus alburnus")
Енот пуны

 
Енот пуны (латин кылын "Nyctereutes procyonoides"), лулосъёслэн сьось лёгетысьтызы кион динь выжыысь йол нонись пöйшур.
Балян

Балян яке Кыр коӵыш (латин кылын "Lynx lynx"), лулосъёслэн сьось лёгетысьтызы кочыш динь выжыысь йол нонись пöйшур. Мугорызлэн кузьдалаез 110 см-озь, секталаез 30 кг-озь. Быжыз туж вакчи, мырк. Пель йылъёсаз кузь сьод гонъёсыз вань.
Вукомак

 
Вукомак (латин кылын "Ondatra zibethicus"), лулосъёслэн йырйись лёгетысьтызы комак динь выжыысь йол нонись пöйшур.
Вад

Вад (латин кылын "Lutra lutra"), лулосъёслэн сьось лёгетысьтызы сёр динь выжыысь йол нонись пöйшур.
Юрмег

Юрмег (латин кылын "Mustela nivalis"), животъёслэн сьӧсь лёгетысьтызы сёр дӥнь выжыысь йӧл нонӥсь пöйшур. Кузьдалаез 13 – 28 см.
Ӵӧжмер

Ӵӧжмер (латин кылын "Mustela erminea"), лулосъёслэн сьось лёгетысьтызы сёр динь выжыысь йол нонись пöйшур.
Бызара

Бызара (латин кылын "Mustela putorius"), лулосъёслэн сьось лёгетысьтызы сёр динь выжыысь йол нонись пöйшур.
Сёр

Сёр яке Тэль коӵыш (, яке "желтодушка"), лулосъёслэн сьось лёгетысьтызы сёр динь выжыысь йол нонись пöйшур. Мугорызлэн кузьдалаез 50 см-озь, секталаез 1,4 кг-озь.
Улэ Европалэн, шунды пуксён пал Сибирьлэн, Покчи Азилэн, Иранлэн тэлё но нюлэсо-нюлэстэм чошкыт интыосазы, со сяна Кавказ гурезьёслэн тэльёсаз. Удмурт элькунын шер пумиське, соин ик бырон калэ вуэм лулосъёс полы пыртэмын.
Америкаысь чайы

Америкаысь чайы (латин кылын "Neovison vison" яке "Mustela vison"), лулосъёслэн сьось лёгетысьтызы сёр динь выжыысь йол нонись пöйшур. Удмуртилэн улосвылаз 1930-тӥ аръёслэн пумазы вуттэмын. Америкаысь чайыэз четлыкъёсын вордо.
Чайы

Чайы яке вучайы (латин кылын "Mustela lutreola"), дуно куо пӧйшур.
Колонок

Колонок (латин кылын "Mustela sibirica") – пичи пӧйшур.
Курень гондыр

Курень гондыр яке Гондыр (латин кылын "Ursus arctos"), лулосъёслэн сьось лёгетысьтызы гондыр пакультек динь выжыысь йол нонись пöйшур. Мугорызлэн кузьдалаез 2 м-озь, секталаез ог 250-300 кг мында (шер 640 кг-озь).
Гондыр

Гондыр (), лулосъёслэн сьось лёгетысьтызы гондыр динь выжыысь йол нонись пöйшур.
Зоркибы

Зоркибы яке Зорпапа, Зоркакы (), туж чебер нымы-кибы. 
Зоркибыез тодо вань пиналъёс. Солэн мугорыз горд яке ӵуж луэ, бурдъёсаз кык яке уногес сьӧд виштыосыз вань. Со нокытчы дыртытэк, каллен ветлэ турын полтӥ, нокинлэсь уг кышка. Кидэ пумитаз пуктӥд ке, со тубоз, чиньы йылад ик вуоз. Тужгес но ӵем пумиськылэ сизьым виштыёез. Нош курид ке лобӟыны инбаме, со лобӟоз, кылзӥськоз. 
Зорпапаос куартэйёсты быдто, соин будосъёслы бадӟым пайда ваё. Быдтэ куартэйёсты, озьы инкуазьлы пайда ваё.Зоркибыос пыдысьтызы напӵуж ядзэ потто, соин та нымы-кибыосыз тросэз тылобурдоос но мукет пудо-животъёс уг сиё.Зоркибыос но соослэн нумыръёссы кӧтсэс тыро куартэйёсын, нумыръёсын но мукет пичи нымы-кибыосын, куд-огез турын-куар но сие.
Кузьыли

Кузьыли (латин кылын "Formicidae", ӟуч кылын "муравей ")
Улмопу

Улмопу яке Яблокпу (латин кылын "Malus domestica", ӟуч кылын "Яблоня")
Тӧдьыгоногуби

Тӧдьыгоногуби яке Йӧлогуби (латин кылын "Lactarius pubescens", ӟуч кылын "белая волнушка ") – сайкыт-льӧль буёло, куаро нюлэсъёсты яратӥсь губи. Будэ гужем но, сӥзьыл но. Вылӥыз гоно выллем, сузяку тӧдьы «йӧлэз» потэ. Туж курыт, кылдэс сутоз. Соин ик сылалтон азяды сое кема пӧзьтэ, курытэз мед кошкоз.
Шӧкыч

Шӧкыч (латин кылын "Vespa crabro", ӟуч кылын "обыкновенный шершень")
Марий Эл Республика

Марий Эл (улыг пал пор сямен "Марий Эл Республик", выр пал пор сямен "Мары Эл Республик", ӟуч сямен озьы ик "Марий Эл") — Россиысь республика, Россилэн Европаысь люкетаз кылле, Приволжской федеральной округе пыре. Бускель улосъёсыз — Нижний Новгород улос, Чувашия, Татария но Киров улосъёс. Шоркарез — Йошкар-Ола.
Сыктывкар

Сыктывкар (коми "Сыктывкар", ӟуч "Сыктывкар", вашкала нимыз Усть-Сысольск) — Коми шаерлэн шоркарыз.
Коми

Коми шуон кылэз пӧртэм сямен валаны луэ:
Саранск

Сара́нск (мокша кылын "Саранош", эрзя кылын "Саран ош") — Россиысь кар, Мордовилэн шоркарез, Инсар шурлэн бур пал ярдураз интыяськемын, Мусколэсь 642 иськемын, лымшор - шунды пуксён палангес. 1641 аре кылдытэмын. 1780 аре Саранск утемысь (уездной) карлэсь статуссэ басьтӥз. Улӥсьёсыз 296 054 адями (карез гинэ лыдэ басьтыса), 323 116 — карысь округез лыдэ басьтӥм ке (отчы 3 кар типъем посёлок но 4 сельсовет пыро на; ваньмыз лыдпусъёс - 2009 арлы сётэмын). Музъемезлэн быдӟалаез- 71,5 км².
Саранскын улӥсь пӧртэм калыкъёс (2002): ӟучъёс — 70,98 %, мокша но эрзя — 21,20 %, бигеръёс — 5,14 %.
Историез.
Нырысь Саранск "(Саранский острожек)" Муско эксэйлыклэн лымшор - шунды пуксён пал пумаз крепостьёс пӧлысь одӥгез вал. Ӝутэмын 1641 аре Атемар нюлэс коран гожын (нюлэс корало вал, тушмон ожгарчиослы могӟет карыны шуыса), Инсар шурлэн ярдураз. Крепосте улыны кариськизы казакъёс, стрелецъёс, пушкарьёс. Соку но Саранск крепостьын уло вал ӟучъёс, мокша но эрзя, бигеръёс. 1651 аре Сарансклы сётэмын вал утемысь (уездной) карлэн статусэз. 1670 аре Саранскез басьтӥзы Степан Разинлэн ожгарчиосыз. Огдырлы со кар разинъёслэн пыкет пунктазы пӧрмем. XVIII дауре Саранск котырын ожмаськонъёс быризы. Карлэн улоназ бадӟым инты басьтыны кутскизы взкарон но вузъёс поттон (ю-тысь, ку, пенька, сӥль, чечы). 1708 аре Саранск Азов губерняе сюриз, собере - Кузон губерняе, 1801 арысен — Пенза губерняын. 1774 аре Саранскез басьтӥзы пугачъёс. 1934 арысен Саранск - Мордовилэн шоркарез.
Административной люкиськемез.
Саранск - кар округ. Карлэн ёросъёсыз куинь: Ленин, Октябрь но Пролетарской. Со сяна, калыкын таӵе официальной луисьтэм ёросъёс но тодмо: Центр, Химмаш, Светотехстрой но Юго-Запад.
Кар округысь администрацилэн йырыз — Пётр Тултаев.
Коми Республика

Коми Республика (коми Коми Республика) — Россия Федерациысь субъект. Пыре Северо-Западной федеральной округе. Шоркарез Сыктывкар луэ. Бускельёсыз луо Ненец автономной округ Ямал-Ненец автономной округ, Ханты-Манси автономной округ, Свердловск улос, Пермь шаер, Киров но Архангельск улосъёс.
Мордовия

Мордо́вия, Мордо́вия Респу́блика (, ) — Россиысь республика, Россилэн Европаысь люкетаз кылле, Приволжской федеральной округе пыре. Мордовиез ӵемысь пырто Волга-Урал регионэ но. Бускель улосъёсыз — Нижний Новгород улос, Чувашия, Ульяновск, Пенза но Рязань улосъёс. Шоркарез — Саранск.
Историез.
1928 аре 16 июле Мордва округ кылдытэмын вал, 1930 аре 10 толшоре со округ Мордва автономи улосэ пӧртмытэмын вал, нош 1934 аре 20 толсуре солэн нимыз луиз Мордва АССР (ӟуч сямен, Мордовская Автономная Советская Социалистическая Республика). 1991 арысен со — Мордва ССР (ӟуч сямен, Мордовская Советская Социалистическая Республика). 1995 аре гинэ со туала нимзэ басьтӥз — Республика Мордовия.
Улӥсьёсыз.
Берло аръёсы Мордовиын улӟсьёслэн лыдзы тӥни озьы воштӥське вал:
Улӥсьёслэн плотностьсы:
Ваньмыз улӥсьёс пӧлысь каръёсын уло вал:
Пӧртэм калыкъёс.
Ӟучъёс — 540 717 адями (60,8 %), эрзя но мокша — 283 861 (31,9 %), бигеръёс — 46 261 (5,20 %; ваньмыз лыдпусъёс сётэмын 2002 аре ортчем калыкез лыдъян-чотанъя.
Административной люкиськемез.
Мордовилэн 22 ёросъёсыз, республиканской подчинениын 3 каръёсыз (Саранск, Рузаевка, Ковылкино).
Чупчи

Чупчи () — шур Россиын: бызе Пермь шаерлэн, Удмуртилэн но Киров улослэн музъем вылтӥзы. Усе Ватка шуре.
Кузьдалаез — 500 км.
Чупчие усё:
Булычёв, Михаил Никандрович

Михаил Никандрович Булычёв (1902—1959) — удмурт кылтодосчи.
Улос сюресэз.
Михаил Булычев вордскемын 1902-тӥ арын 20-тӥ куартолэзе (озьы гожтэмын солэн документаз) Вятка губернилэн Малмыж уездэзлэн Узи ёросысьтыз Бабашур гуртын (али со Сьӧлта ёросын) шоро-куспо семьяын. Нош зэмзэ ке, шуг вераны кызьы со вордскемын вал. Аслаз киыныз со витетӥ куартолэзе шуыса гожтэм, нош шайгуэзлэн кирос вылаз 24-тӥ куартолэзь пусъемын. Вуоно тодосчилэн быдэ вуон но ужан сюресэз капчи вылымтэ. Атаез Никандр тямыс нылпи будэтэм. Нырысетӥ кузпалызлэсь вордскиллям кык ныл но пи, кыкетӥезлэсь — кык ныл но куинь пи. Атаез кулыку, Михаиллы куинь арес гинэ вылэм. Соин сэрен со Иван нимо бадӟым агаез дорын быдэсмем, дышетскыны Вуж Ӟатчалась вылӥ кутскон школае ветлэм. Отын куинь классэз йылпумъям.
1919-тӥ арын Михаил 30-тӥ пыӵал-пулемёт дивизионын ныль толэзьлэсь кемагес подводчик вылэм но Эгра, Сьӧлта, Валамаз, Уни палъёсы вуылэм, 1921-тӥ арын Сьӧлталась калыкез дышетон люкетлэн подъясез (делопроизводителез) луыса ужам. Собере 1924-тӥ арозь Балигурт, Пали-Лыстэм но Кезвыр гуртъёсысь пиналъёсты дышетэм. 1924-1926-тӥ аръёсы Михаил Булычев Кузонын Горд Армиын ужам. Со дыре ик бадӟымъёслы школаын рабфаклэн программаезъя дышетскем. Собере Кузонысь Ӵукпал-Педагоги институтэ дышетскыны пырем. Кык ар ортчыса, отысь студентъёсты Ленинградысь Ленин нимо педагоги институтэ выжтӥллям. Сое йылпумъямез бере, 1930-1933-тӥ аръёсы, Выль Мултан педагоги техникумын нырысь дышетӥсь, собере завуч но директор луыса ужам. 1933-1934-тӥ аръёсы сое Удмурт пединститутэ ужаны басьтӥллям. 1934-1937-тӥ аръёсы Мускоысь Кыл но гожъяськет шор институтлэн аспирантураяз дышетскем ни.
Хорват кыл

Хорват кыл (hrvatski jezik) Кылъёс Хорватия.
ISO 639-1=hr/639-2=hrv/639-3=hrv
Сингапур 2010

Сингапур 2010 (; , )
Эбе Камарго

Эбе Мария Камарго (; 8 март 1929, Таубате) — Бразилиысь журналист, актриса но кырӟась.
Ӵабъя

Ӵабъя (ӟуч "Омсино") — Киров улосысь Слободской ёросысь гурт.
Коми-пермяк кыл

Коми-пермяк кыл — коми-зырян кылэн ӵош ик удмурт кыллы уката матын луись кыл. Финн-угор кылъёслэн пермь группаязы пыре (удмурт но коми-зырян кылъёсын).
Ӟ

Ӟ, ӟ — кириллицаысь буква. Удмурт алфавитысь 11-тӥ буква.
Точкаен И

Ӥ, ӥ (ним: точкаен и, точкаосын и, ӟуч и с точками) — кириллицаысь буква. Удмурт алфавитысь 13-тӥ буква.
Вакчи И

Й, й (ним: вакчи и, ӟуч и краткое) — кириллицаысь буква. Удмурт алфавитысь 14-тӥ буква.
Небыт пус

Ь, ь (ним: небыт пус, ӟуч мягкий знак) — кириллицаысь буква. кириллицаысь буква. Удмурт алфавитысь 35-тӥ буква.
Чурыт пус

Ъ, ъ (ним: чурыт пус, ӟуч твёрдый знак) — кириллицаысь буква. Удмурт алфавитысь 33-тӥ буква.
Ӝ

Ӝ, ӝ — кириллицаысь буква. Удмурт алфавитысь 9-тӥ буква.
Ӵ

Ӵ, ӵ — кириллицаысь буква. Удмурт алфавитысь 30-тӥ буква.
Коньы

Коньы (латин кылын "Sciurus vulgaris"), лулосъёслэн йырйись лёгетысьтызы коньы динь выжыысь йол нонись пöйшур. Озьы ик вань на "горд коньыос" (Tamiasciurus) но "пальмовой коньыос" (Funambulus). 
Коньыослэн мугорзы кузялэс, быжзы кузь но пуштрес, соос луо куренялэс буёло яке пурысялэс. Коньыосты луоз пумитаны котькытысь, Австралияысь сяна.
Тужгес но коньыос висъясько толалтэ асьсэлы мульы дасяменызы. Куд-ог дыръя соос мульыоссэс музъем пушкы вато яке писпу гырке поно. Тужгес секыт вакыт коньыос понна – со вазь тулыс, куке музъем пушкысь ватэм тысьёссы будыны кутско но сиёнлы уг ярало ни, нош выльёсыз будымтэ на. Коньы лыдъяське тужгес но визьмо пӧйшур, малы ке шуоно соос котьку но котькытысь асьсэлы сиён шедьтыны быгато, кылсярысь, гуртъёсын но. Соос быгато мерттэм будосъёсты ишкыса сиыны яке тылобурдоослэн тусьысьтызы лушканы быгато.
Куддыръя коньыос изъянтыны но котьмае быгато, малы ке шуоно соослэн пиньёссы лэчытэсь но котьку шерисько. Соин ик гурт калык умой-умой пытсаны кулэ асьсэлэсь корка сигъёссэс, малы ке шуоно соос отчы кар лэсьтыны быгатозы яке мае ке йырйыны. Корка сиге луоз поныны кыӵе ке пудо-животлэсь гонзэ, малы ке шуоно коньыос соку валало, отын кыӵе ке кышкыт пӧйшур вань шуыса.
Кион

Кион (латин кылын "Canis lupus"), лулосъёслэн сьось лёгетысьтызы кион динь выжыысь йол нонись пöйшур.
Ӟичы

Ӟичы (латин кылын "Vulpes vulpes"), лулосъёслэн сьось лёгетысьтызы кион динь выжыысь йол нонись пöйшур. 
Гонэз пуштрес, куренялэс-горд. Кӧтсэ тыре шыръёсын, быгатэ ке кутыны, лудкечез но сие. Кышкасьтэм луэмез сое адямилэн юрт котыраз но вуттэ, угось ӟичы курег сӥлез яратэ. Пуны кадь утыны но быгатэ.
Ӵушъял

Ӵушъял (латин кылын "Erinaceus" etc. spp.), пичи кыр пöйшур. Кöтсэ тыре шыръёсын. Туж бышкиське. Сьöсьёслэсь ватӥське, пичи туп кадь биниське.
Мый

 
Мый (латин кылын "Castor fiber"), лулосъёслэн йырйиськись лёгетысьтызы мый динь выжыысь йол нонись пöйшур. 
Комакъёс пöлысь самой баӟымез, мугорызлэн кузьдалаез ог 70-100 сантиметр, нош быжыз 35 сантиметр но луэ.
Америкаысь мый

 
Америкаысь мый (латин кылын "Castor canadensis"), лулосъёслэн йырйиськись лёгетысьтызы мый динь выжыысь йол нонись пöйшур.
Нарды

 
Нарды (латин кылын "Meles meles"), плацентаен изьверъёслэн сьӧсь лёгетысьтызы сёр дӥнь выжыысь пöйшур.
Америкаысь нарды

 
Америкаысь нарды (латин кылын "Taxidea taxus" ), лулосъёслэн сьось лёгетысьтызы сёр динь выжыысь йол нонись пöйшур.
Пуны

 
Пуны (латин кылын "Canis lupus familiaris"), сьӧсь лёгетысь пуны динь выжыысь йӧл нонись лулос.
Вал

 
Вал (латин кылын "Equus caballus" ), кузтэм гижыенъёслэн отрядысьтызы валъёслэн выжыысьтызы турын сиись йӧлэн сюдӥсь луло маке.
Вукуар

Вукуар (латин кылын "Tussilago farfara"), эмъяськон будос.
Горд палэзь

Горд палэзь (латин кылын "Sorbus aucuparia"), арлэн котькыӵе вакытаз туж чебер улӥсь писпу. Толалтэ шунды шорын пужмер чильтэръёсын ворекъя, тулыс сяськаосыныз паймытэ, нош сӥзьыл ӵыж-горд емышъёсыныз ӝуа.
Зангари

Зангари яке Лыз сяська, Лыз йыр (латин кылын "Centaurea cyanus"), туж тодмо будос, чебер лыз сяська. Будэ одӥг яке кык ар, модосэз щонер, ӝуждалаез 50 — 80 см. Сяськаосыз люкамын корзинае. Зангари сяська луыны быгатэ тӧдьы, ӵуж, льӧль, бусӥр, лыз, горд но пеймыт-горд тусо. Сяськаяське инвожоысен бер сӥзьылозь. Вӧлмемын быдэс Европаын, будэ кизем муосын, тужгес но ӟег пӧлын.
Зангари литератураын.
Ӵуж кышетсэ керттэм ӟег бусы,
Лыз синмын кырмышъя зангари.
Ой, ӵушказ ук, ӵушказ ук шунды,
Кытысь-марысь вуиз гудыри.
Ну, кисьтӥз ук, кисьтӥз ук зорзэ,
Небӟытӥз вуэныз музъемез.
Кин вера малпатэк лек кылзэ,
Вӧсь каре шиеныз сюлэмез.
Мудӥсьныр

Мудӥсьшыр (латин кылын "Talpa" etc. spp.), вань улонзэ музъем улын ортчытӥсь пӧйшур. Соин ик солэн синъёсыз уг адӟо.
Намер

Намер (латин кылын "Rubus saxatilis") – горд, чырс шӧмо, ческыт емыш. Будэ нюлэс кушъёсын, шундыё гурезь бамалъёсын. Сяськаосыз тӧдьыесь, векчиесь, емышъёсыз горд–гордэсь луо.
Ӧлёк

Ӧлёк (латин кылын "Gobio gobio"), пичи гинэ чорыг.
Ӧрӟи

Ӧрӟи (латин нимыз "Aquila" etc. genera spp.), бадӟым сьöсь тылобурдо. Бурдъёссэ паськыт вӧлъяса, лыз инмын лоба-поръя. Иськемысен но шырез тодмалоз. Синъёсыз солэн туж сэзесь, гижыосыз – лэчытэсь, мугорыз душеслэсь бадӟым. Ӧрӟилэн суредэз кемаласен уже кутӥське геральдикаын.
Ыжноны

Ыжноны яке Лыз мульы (латин кылын "Vaccinium uliginosum") – пичигес куак. Емышъёсыз чагыресь, ческытэсь, укшало ыжлэн ноныосызлы.
Сутэр

Сутэр яке Сутэрпу (латин кылын "Ribes") – крыжовниковой семействоысь пичигес куак будос. Куаръёсыз лопастной, ческыт зыно, сяськаосыз ӟускиосын, емышез сьӧд, тӧдьы яке горд мульы. Будэ шур дуръёсын, нюлэсъёсын. Пумиськылэ кык пумоез: горд ("R. rubrum") но сьӧд ("R. nigrum").
Сьӧд сутэр

Сьӧд сутэр (латин кылын "Ribes nigrum") – пичигес куак.
Горд сутэр

Горд сутэр (латин кылын "Ribes rubrum") – пичигес куак.
Гурт ӵӧж

Гурт ӵӧж (латин нимыз "Anas platyrhynchos domesticus") – гурт тылобурдо. Гуртын улӥсь айы ӵӧж 3-4 килограмм кыске, нош мумыез – 2-3 килограмм. Ӵӧж арскын 250 пала пуз пузаны быгатэ.
Пислэг

Пислэг (латин нимыз Paridae spp.) – пичи, ӵуж гадё тылобурдо.
Сизь

Сизь () – нюлэс эмъясь тылобурдо. Со шырчиклэсь ӧжыт бадӟымгес, нош дыдыклэсь пичигес. Сизь нюлэскын улэ, гуртэ шер вуылэ. Каръяське писпу гыркъёсы. Кузь гижыосыныз писпуэ ӝабырске но нырыныз кока ук модосэ, номыре уг шӧды, номыре уг кылы, кожалод.
Вань улонзэ ортчытэ писпуос йылын. Солэн сиёнэз – нымы-кибыос. Сиён шедьтэ лэчыт нырыныз. Кылзэ тылобурдо поттэ 2-3 сантиметрлы, нымы-кибыос со борды лякисько. Сиён утчаны кутске вазь ӵукна, нош йылпумъя бер ӝыт.
Ӵана

Ӵана (латин нимыз "Corvus monedula"), туж етӥз, кышкасьтэм тылобурдо. Висъяське пеймыт-лыз тылыеныз но сайкыт-пурысь йырыныз. Мугорызлэн кузьдалаез 30 сантиметр.
Эмезь

Эмезь яке Эмезьпуд (латин кылын "Rubus idaeus"), куак. Будэ шур дуръёсын, кораськем бервылъёсын. Емышез горд, коньыт. Куасьтэм эмезен чай юрттэ, пыэдэн висьыку.
Шушы

Шушы (латин нимыз "Pyrrhula pyrrhula"), пичи, горд гадё тылобурдо. Гужемзэ ортчытэ уйпал шаерын. Асьме пала вуэ нырысетӥ лымы усем бере. Кӧтсэ тыре писпуысь палэзен, шуэн.
Кикы

Кикы (латин нимыз "Cuculus canorus"), бадӟым тылобурдо. Улэ нюлэскын. Солэсь куаразэ котькин тодма. Одӥг час куспын быгатэ быдтыны ог 100 гононумыръёсты.
Ӟузьы

Ӟузьы (латин нимыз "Carduelis spinus"), ӵужалэс-вож буёло тылобурдо. Сое пумитаны луэ лулпу арамаосысь.
Ӝакы

Ӝакы (латин нимыз "Garrulus glandarius" ) – нюлэскын улӥсь куӵо тылобурдо. Кузьдалаез ог 25-30 сантиметр. Толлы аслыз тыпы мульы дася. Озьы тыпылы вӧлмыны юрттэ.
Юбер

Юбер яке Шырчик (латин нимыз "Sturnus vulgaris") – туж йӧспӧртэм тылобурдо. Сие пӧртэм нимы-кибыосты. Толлы кошке шуныт пала. Нош тулыс сьӧраз тулысэз вае.
Иньтака

Иньтака (латин нимыз "Botaurus stellaris"), аспӧртэмлыко тылобурдо.
Дукъя

Дукъя (латин нимыз "Tetrao urogallus") – асьме палась бадӟым тылобурдо. Айы дукъяос ог 5 килограммозь, пе, вуо. Йыр вылаз такъяез вань, ассэ йӧно, кильтро возе. Бурдъёссэ паськыт вӧлъяса, яратэ лымыын лопыръяськыны.
Йӧгылтӥсь

Йӧгылтӥсь яке Чечег (латин нимыз "Motacilla") – туж чебер пичи тылобурдо.
Ёрыш

Ёрыш (латин кылын "Gymnocephalus cernuus" ; ӟуч кылын "Ёрш"), бышкаськись уянъёсын, пичигес мугоро чорыг.
Юш

Юш (латин кылын "Perca fluviatilis"), шурын но тыметын ӵем пумиськись чорыг.
Дурга

Дурга (латин кылын "Melolontha"), тулыс потӥсь бадӟым бӧчы.
Ӟег

Ӟег (лат. Secale cereale) - одӥг яке кык аръем турын тусо будос, сиыны ярамон будэтоно будэсъёс пӧлысь одӥгез уката кулэез луэ. Ӟегез Уйшор полушариынгес будэто. Ӟег луэ узьым но яровой.
Ӟеглэсь калык возёсын туж бадӟым но пӧртэм пумо пайда луэ. Ӟеглэсь лэсьто нянь, нянь пыжыны ярамон пызь, крахмал, сюкась, ӟег кидыслэсь спирт потто. Ӟегез кизё музъемез умоятон вылысь но (солэсь удъёссэ музъеме гырыса сого, соин сюйлэн структураез но, ӟечлыкез но умояло, жагтурынъёс но ӧжытгес пото, изъян ваись нымы-кибыос но нумыръёс ичигес луо). Ӟеглэн выль модосъёсыз фуражлы ярало, кӧс модосъёслэсь куро пӧрме.
Койык

Койык (латин кылын "Alces alces") – Cervidae семьяысь Евразияын но уйпал Америкаын улӥсь бадӟым но кужмо пӧйшур. 
Мугорызлэн кузьдалаез 3 метрозь вуэ, нош секталаез 250-570 килограмм пала луэ.
Пужым

Пужым (латин кылын "Pinus"), Pinaceae семьяысь (пужым семействоысь) весяк вож улӥсь лысо писпу. Дуннеын тодмо ог 111 видъёсыз.
Етӥн

Етӥн (латин кылын "Linum"), туж пайдаё но дуно будос. Етӥн семействоысь одӥг но трос аръем турын но куак будос, ог 200 пӧртэм луэ, будэ субтроп. но умерен. поясъёсын.
Сезьы

Сезьы (латин кылын "Avena"), злаковой семействоысь одӥг аръем турын будос, ог 70 пӧртэм луэ
Ву будосъёс

Ву будосъёс, вуын улӥсь, вуо нюрын но ву дурын ик будӥсь емыш выжыё но трос ар улӥсь будосъёс. 260 пӧртэмесь луо.
Вубуртчин

Вубуртчин (латин кылын Algae), улӥ будосъёcлэн люкам группазы.
Выжы емышъёс

Выжы емышъёс (ӟуч кылын "корнеплоды"), жалем емышъёсты поттон вылысь будэтоно емыш будосъёс
Выжы емышъёс вӧлмо музъем пушкысь выжылэн но модослэн пушъетъёссы луэмен, огазеясько пӧртэм семьяосы:
Жаг турынъёс

Жаг турынъёс (латин кылын "Plantae nocentes"), адямилэн хозяйствояз кулэ луисьтэм, жуг-жаг будосъёс. Соос яке сегетальной, яке лудъёысь но бакчаосысь жаг турынъёс. 
Со учыре гинэ жуг-жаген нюръяськон ӧсъёссэ ортчон экономической вредоносность ортчытъяны, ужрадъёслы уксё луысал ке, со вылысь со шобыртэм нюръяськон прибавка урожайзэс кутыса. Ужрадын пӧртэм жуг-жаген нюръяськон уло. 
Изъянтӥсь.
Будосъёсты культурной будосъёс изъян лэсьтэмын яке мукет жаген ӵакмиз. Куд-огез, жуг-жаг выжые луоз, музъемъёссэс но со мур ву улэ кошкиз бадӟым лыдзы туж питательной веществоос но ньылӥз, соос мукет будосъёс таламын. Будосъёсты жуг-жаг мускыт но питательной веществоос но мукет таламын, пӧлысьтызы-мар понна культурной будосъёс ӵужектыны, куасьме но быре. Будосъёсын луоз-паразитъёсыз, кылсярысь, пушнер но заразиха.
Коньыбыж

Коньыбыж (латин кылын "Equisetum"), коньыбыж семействоысь споровой будос.
А

А, а — кириллицаысь буква. Удмурт алфавитысь 1-тӥ буква.
Б

Б, б — кириллицаысь буква. Удмурт алфавитысь 2-тӥ буква.
В

В, в — кириллицаысь буква. Удмурт алфавитысь 3-тӥ буква.
Г

Г, г — кириллицаысь буква. Удмурт алфавитысь 4-тӥ буква.
Д

Д, д — кириллицаысь буква. Удмурт алфавитысь 5-тӥ буква.
Е

Е, е — кириллицаысь буква. Удмурт алфавитысь 6-тӥ буква.
Ё

Ё, ё — кириллицаысь буква. Удмурт алфавитысь 7-тӥ буква.
Ж

Ж, ж — кириллицаысь буква. Удмурт алфавитысь 8-тӥ буква.
З

З, з — кириллицаысь буква. Удмурт алфавитысь 10-тӥ буква.
И

И, и — кириллицаысь буква. Удмурт алфавитысь 12-тӥ буква.
К

К, к — кириллицаысь буква. Удмурт алфавитысь 15-тӥ буква.
Л

Л, л — кириллицаысь буква. Удмурт алфавитысь 16-тӥ буква.
М

М, м — кириллицаысь буква. Удмурт алфавитысь 17-тӥ буква.
Н

Н, н — кириллицаысь буква. Удмурт алфавитысь 18-тӥ буква.
О

О, о — кириллицаысь буква. Удмурт алфавитысь 19-тӥ буква.
Ӧ

Ӧ, ӧ — кириллицаысь буква. Удмурт алфавитысь 20-тӥ буква.
П

П, п — кириллицаысь буква. Удмурт алфавитысь 21-тӥ буква.
Р

Р, р — кириллицаысь буква. Удмурт алфавитысь 22-тӥ буква.
С

С, с — кириллицаысь буква. Удмурт алфавитысь 23-тӥ буква.
Т

Т, т — кириллицаысь буква. Удмурт алфавитысь 24-тӥ буква.
У

У, у — кириллицаысь буква. Удмурт алфавитысь 25-тӥ буква.
Ф

Ф, ф — кириллицаысь буква. Удмурт алфавитысь 26-тӥ буква.
Х

Х, х — кириллицаысь буква. Удмурт алфавитысь 27-тӥ буква.
Ц

Ц, ц — кириллицаысь буква. Удмурт алфавитысь 28-тӥ буква.
Ч

Ч, ч — кириллицаысь буква. Удмурт алфавитысь 29-тӥ буква.
Ш

Ш, ш — кириллицаысь буква. Удмурт алфавитысь 31-тӥ буква.
Щ

Щ, щ — кириллицаысь буква. Удмурт алфавитысь 32-тӥ буква.
Ы

Ы, ы — кириллицаысь буква. Удмурт алфавитысь 34-тӥ буква.
Э

Э, э — кириллицаысь буква. Удмурт алфавитысь 36-тӥ буква.
Ю

Ю, ю — кириллицаысь буква. Удмурт алфавитысь 37-тӥ буква.
Я

Я, я — кириллицаысь буква. Удмурт алфавитысь 38-тӥ буква.
Чувашия

Чувашия (Чуваш сямен Чӑваш Республики, яке Чӑваш Ен) — Россиысь республика, Россилэн Европаысь люкетаз кылле, Приволжской федеральной округе пыре. Бускель улосъёсыз — Нижний Новгород улос, Мордовия, Ульяновск улос, Татария но Марий Эл. Шоркарез - Чебоксаръёс.
Башкирия

Башкирия (Башк. Башҡортостан Республикаһы; ӟуч сямен Башкортостан) — Россия Федерациысь субъект. Пыре Приволжской федеральной округе. Шоркарез Уфа луэ. Бускельёсыз луо Татария, Удмуртия, Пермь шаер, Челябинск но Оренбург улосъёс.
Пичияк кыктэтӥзэ каре пумэз одӥг нимъем исторической улос Башкортостан. Ним луз от этноним башкирысь — башкорт (баш. "башҡорт") но суффиксысь -стан (перс. ستان‎ — «кун»).
География.
Ӵукпал Европаын но Азиын, Урал гурезьёс вадьсын (Лымшор но Шор Урал). Башкортостан дыр поясын. 
Геологиын куинь территоръёс люкиськыны: Ӝытпал, Лымшор но Гурезь Башкортостан.
Пермь шаер

Пермь шаер — Россия Федерациысь субъект, Волга-Урал регионысь улос. Центрез — Пермь кар. Пыре Приволжской федеральной округе.
Якутия

Саха (Якутия) Республика (Якут кылын озьы ик Саха Өрөспүүбүлүкэтэ, Саха сирэ; Ӟуч кылын "Якутия") — Россия Федерациысь субъект. Пыре Дальневосточной федеральной округе.Шоркарез Якутск луэ. Бускельёсыз луо Красноярск шаер, Иркутск улос, Забайкальской шаер, Амурской улос, Магадан улос но Чукотской автономной округе.
Карелия

Карелия (Карелия Республика, ӟуч к. "Республика Карелия," фин. "Karjalan tasavalta", карел. "Karjalan tašavalta") — Россиысь республика, Россилэн Европаысь люкетаз кылле, Уйпал-Шунды пуксён пал федеральной округе пыре. Бускель улосъёсыз — Финляндия, Мурман, Архангел, Вологда но Ленинград улос. Шоркарез — Петрозаводск.
Тува

Тыва Республика () — Россия Федерациысь субъект. Пыре Сибирской федеральной округе. Шоркарез Кызыл луэ. Бускельёсыз луо Монголия, Бурятия, Иркутск улос, Красноярск шаер, Хакасия но Алтай Республика.
Свердловск улос

Свердловск улос — Россия Федерациысь субъект, Урал регионысь улос. Шоркарез — Екатеринбург. Пыре Уральской федеральной округе.
Территориез: 194 307 км² (2005). Улӥсьёсыз 4 393 797 адями (2005). Улӥсьёслэн плотностьсы: 22,6 адями/км (2005).
Алтай Республика

Алтай Республика (алтай сямен озьы ик "Алтай Республика"; ӟуч Республика Алтай) — Россия Федерациысь субъект. Пыре Сибирской федеральной округе. Шоркарез Гурезь Алтай луэ. Бускельёсыз луо Монголия, Китай, Казахстан, Алтай шаер, Кемеров улос, Хакасия но Тыва.
Самара улос

Самара улос (ӟуч сямен озьы ик "Самарская область") – Россия Федерациысь субъект. Пыре Приволжской федеральной округе. Административной центрез Самара луэ. Бускельёсыз луо Казахстан, Саратов, Ульяновск улос, Татария но Оренбург улосъёс.
Оренбург улос

Оренбург улос (ӟуч сямен "Оренбургская область") – Россия Федерациысь субъект. Пыре Приволжской федеральной округе. Административной центрезез Оренбург луэ. Бускельёсыз луо Казахстан, Самара улос, Татария, Башкирия но Челябинск улосъёс.
Нижний Новгород улос

Нижний Новгород улос (ӟуч сямен "Нижнегородская область") — Россия федерацияысь субъект, Россилэн Европаысь люкетаз кылле, Приволжской федеральной округе пыре. Бускель улосъёсыз — Кострома, Киров улос, Марий Эл, Чувашия, Мордовия но Рязань улос. Административной центрез — Нижний Новгород.
Краснодар шаер

Краснодар шаер (ӟуч сямен озьы ик "Краснодарский край") – Россия Федерациысь субъект. Пыре Лымшор пал федеральной округе. Административной центрез Краснодар луэ. Бускельёсыз луо Абхазия, Адыгея, Карачаево-черкесия, Ставрополь шаер но Ростов улосъёс.
Красноярск шаер

Красноярск шаер (ӟуч сямен озьы ик "Красноярский край") – Россия Федерациысь субъект. Пыре Сибирской федеральной округе. Административной центрез Красноярск луэ. Бускельёсыз луо Саха, Иркутск улос, Тыва, Хакасия, Кемерово, Томск улос, Ханты-Мансийской автономной округе но Ямало-Ненецкой автономной округе.
Чебоксары

Чебоксары (чув. "Шупашкар") – Чуваш шаерлэн шоркарез. Интыяськемын республикалэн шораз - Волга шур вискын.
Йошкар-Ола

Йошкар-Ола (луговой порысь Йошкар — «горд», Ола — «кар» — «Горд кар», вашкала аръёсы - Чарла, Цар-ола) – Марий Эл Республикалэн шоркарез. Интыяськемын Пичи Кокшага шур дурын. 1919-ти арозь нимыз Царёвококшайск вал. 1919-тӥ-1927-тӥ аръёсы - Краснококшайск. 1984-тӥ арын город Ужан Горд Знамяен пусъемын вал.
Йошкар-Ола кылдытэмын 1584-тӥ арын Волга-Вятка улосын Фёдор Иоанович эксэен.
Туала Йошкар-Ола — Марий Эллэн азинскись промышленностья, культурая но тодосъя центрез луэ, финн-угор культурая одӥгез центр.
Уфа

Уфа (баш. Өфө) — Россия Федерациысь кар, Башкириялэн шоркарез, вузкаронъя, транспортъя, тодосъя, религияя но промышленностья центр.
Якутск

Якутск (саха "Дьокуускай") - Россия Федерациысь кар, Саха республикалэн шоркарез, Интыяськемын Лена шур дурын.
Нижний Новгород

Нижней Новгород (XX даурын озьы ик "Горький" ним нуллӥз) — Россия Федерациысь кар, Нижней Новгород улослэн административной центрез.
Новочебоксарск

Новочебоксарск (чув. "Ҫӗнӗ Шупашкар", вашкала нимыз "Спутник")
Волга

Волга (, , , , ) - бадӟым шур Россиын: бызе Тверь, Ярославль, Нижний Новгород улос, Чувашия, Марий Эл, Татария, Ульяновск, Самара, Саратов, Волгоград но Астрахань улос. Усе Каспий зарезь.
Кузьдалаез — 3 530 км.
Калмыкия

Калмыкия (калмык. Хальмг таңһч, ӟуч сямен "Республика Калмыкия") — 
Россия Федерациысь субъект. Пыре Лымшор пал федеральной округе. Шоркарез Элиста луэ. Бускельёсыз луо Ставрополь шаер, Дагестан, Волгоград, Астрахань но Ростов улос.
Бурятия

Бурятия (бурят. "Буряад Орон") — 
Россия Федерациысь субъект. Пыре Сибирской федеральной округе. Шоркарез Улан-удэ луэ. Бускельёсыз луо Монголия, Тыва, Иркутск улос но Забайкальской шаер.
Элиста

Элиста (калмык "Элст", вашкала нимыз "Степной") - Россия федерацияысь кар, Калмыкия шоркарез.
Улан-Удэ

Улан-Удэ (бурят "Улаан Удэ") - Россия федерацияысь кар, Бурятия шоркарез.
Забайкальской шаер

Забайкальской шаер (ӟуч сямен "Забайкальский край") - Россия Федерациысь субъект. Пыре Сибирской федеральной округе. Административной центрез Чита луэ. Бускельёсыз луо Монголия, Китай, Амурской улос, Якутия, Иркутск улос но Бурятия.
Чита

Чита - Россиысь кар, Забайкальской шаерлэн административной центрез луэ.
Красноярск

Красноярск - Россия федерацияысь кар, Красноярск шаерлэн административной центрез. Интыяськемын Енисей шур дурын.
Кызыл

Кызыл - Россия федерацияысь кар, Тыва Республика шоркарез, Интыяськемын Енисей шур дурын.
Гурезь Алтай

Гурезь Алтай (; 1932 арозь "Улала", 1932—1948 аръёсын "Ойрот-Тура", ) — Россиысь кар, Алтай Республикалэн шоркарез.
Интыяське Ӝытпал Сибирьлэн лымшор палаз. Карын улэ 62 861 адями (2016).
Алтай шаер

Алтай шаер (ӟуч сямен озьы ик "Алтайский край") - Россия Федерациысь субъект. Пыре Сибирской федеральной округе. Административной центрез Барнаул луэ. Бускельёсыз луо Казахстан, Алтай Республика, Кемерово но Выльсибирск улос
Барнаул

Барнаул - Россия Федерациысь кар, Алтай шаерлэн Административной центрез, Интыяськемын Обь шур дурын.
Самара

Самара (вашкала нимыз "Куйбышев") - Россия федерацияысь кар Самара улослэн Административной центрез, Интыяськемын Волга шур дурын.
Краснодар

Краснодар (вашкала нимыз — "Екатеринодар") — Россия Федерациысь кар, Краснодар шаерлэн административной центрез. Интыяськемын Кубань шур дурын.
Иркутск улос

Иркутск улос - Россия Федерациысь субъект. Пыре Сибирской федеральной округе. Административной центрез Иркутск луэ. Бускельёсыз луо Саха, Красноярск шаер, Тыва, Бурятия, но Забайкальской шаер.
Иркутск

Иркутск - Россия Федерациысь кар, Иркутск улослэн административной центрез, Интыяськемын Ангара шур дурын.
Челябинск улос

Челябинск улос - Россия федерацияысь субъект. Пыре Уральской федеральной округе. Административной центрез - Челябинск луэ. Бускельёсыз луо Казахстан, Оренбург улос, Башкирия, Свердлов но Курган улосъёс.
Челябинск

Челябинск — Россия Федерациысь кар, Челябинск улослэн административной центрез, Интыяськемын Миасс шур дурын.
Петрозаводск

Петрозаводск (карел "Petroskoi") – Карел шаерлэн шоркарыз.
Хакасия

Республика Хакасия (хак. Хакас Республиказы) — Россия Федерациысь субъект. Пыре Сибирской федеральной округе. Шоркарез Абакан луэ. Бускельёсыз луо Красноярск шаер, Тыва, Алтай но Кемерово улос.
Абакан

Абакан (хакас сямен озьы ик "Ағбан") - Россия федерацияысь кар, Хакасия шоркарез, Интыяськемын Абакан шур дурын.
Новосибирск улос

Новосибирск улос — Россия Федерацияысь субъект, Сибирской федеральной округе пыре. Бускель улосъёсыз — Казахстан, Алтай шаер, Кемерово, Томск но Омск улосъёс. Шоркарез — Новосибирск.
Омск улос

Омск улос (ӟуч сямен озьы ик "Омская область" ) - Россия федерацияысь субъект, Сибирской федеральной округе пыре. Бускель улосъёсыз — Казахстан, Выльсибирск, Томск но Тюмень улос. Административной центрез - Омск.
Омск

Омск - Россия федерацияысь кар Омск улослэн административной центрез. Интыяськемын Омь шур дурын.
Томск улос

Томск улос (ӟуч сямен озьы ик "Томская область") - Россия федерацияысь субъект, Сибирской федеральной округе пыре. Бускель улосъёсыз — Ханты-Мансийской автономной округе, Красноярск шаер, Кемерово, Выльсибирск, Омск но Тюмень улос. Административной центрез - Томск.
Томск

Томск - Россия федерацияысь кар Томск улослэн административной центрез. Интыяськемын Томь шур дурын.
Кемерово улос

Кемерово улос (ӟуч сямен озьы ик "Кемеровская область") – Россия Федерациысь субъект. Пыре Сибирской федеральной округе. Административной центрез - Кемерово луэ. Бускельёсыз луо Красноярск шаер, Хакасия, Алтай Республика, Алтай шаер, Выльсибирск но Томск улос.
Кемерово

Кемерово - Россия федерацияысь кар, Кемерово улос административной центрез.
Ханты-Манси автономной округ — Югра

Ханты-Манси автономной округ - Россия федерацияысь субъект, Уральской федеральной округе пыре. Бускель улосъёсыз — Тюмень, Свердлов, Коми республика, Ямало-Ненецкой автономной округе, Красноярск шаер но Томск улосъёс. Административной центрез — Ханты-Мансийск.
Ханты-Мансийск

Ханты-Мансийск (хант. Ёмвош яке Ёмвоҷ, вашкала нимыз "Остяко-Вогульск") – Ханты-Манси автономной округлэн административной центрез.
Коми-Пермяк округ

Коми-Пермяк (к.-п. "Коми-Пермяцкöй округ") – Пермь шаерысь округ. Центрез Кудымкар луэ. Бускельёсыз луо Коми республика но Киров улос.
Ёросъёс но кар.
Коми-Пермяк округын — 6 ёрос но одӥг кар - Кудымкар.
Калыкъёслэн эшъяськонзылы монумент

Калыкъёслэн эшъяськонзылы монумент (мукет нимыз — «Котьку Россиен») — Иж карысь монумент. Интыяськемын карлэн шораз, Максим Горький но Милиционной урамъёс вискын. Лэсьтэмын 1972-тӥ арын, архитекторез — Р. Топуридзе, скульпторез — А. Н. Бурганов.